**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO IR PROFESINIO MOKYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠO PATVIRTINIMO**

2022 m. gegužės 26 d. Nr. T1-

Plungė

Vadovaudamasi Lietuvos Respublikos 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-341 „Dėl Lietuvos Respublikos 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“, 3 punktu, Plungės rajono savivaldybės taryba n u s p r e n d ž i a:

1. Patvirtinti Valstybės biudžeto lėšų, skirtų išlaidoms, susijusioms su Plungės rajono savivaldybės mokyklų mokytojų, dirbančių pagal ikimokyklinio, priešmokyklinio bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašą (pridedama).

2. Nustatyti, kad sprendimas galioja iki 2022 m. gruodžio 31 d.

Savivaldybės meras

SUDERINTA:

Administracijos direktoriaus pavaduotojas, pavaduojantis Administracijos direktorių Mantas Česnauskas

Protokolo skyriaus kalbos tvarkytoja Simona Grigalauskaitė

Švietimo ir sporto skyriaus vedėjas Gintautas Rimeikis

Juridinio ir personalo administravimo skyriaus patarėja Donata Norvaišienė

Finansų ir biudžeto skyriaus vedėja Daiva Mažeikienė

Projektą rengė Švietimo ir sporto skyriaus vyr. specialistė Birutė Brogienė

PATVIRTINTA

Plungės rajono savivaldybės

tarybos 2022 m. gegužės 26 d.

sprendimu Nr. T1-

**VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO BENDROJO UGDYMO IR PROFESINIO MOKYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Valstybės biudžeto lėšų, skirtų išlaidoms, susijusioms su Plungės rajono savivaldybės mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašas (toliau – Tvarkos aprašas) nustato Lietuvos Respublikos 2022 metų valstybės biudžeto lėšų (toliau – valstybės biudžeto lėšos), skirtų išlaidoms, susijusioms su Plungės rajono savivaldybės (toliau – Savivaldybė) mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas (toliau – mokytojai), personalo optimizavimu ir atnaujinimu, apmokėti, paskirstymo tvarką ir kriterijus.

2. Tvarkos apraše vartojamos sąvokos apibrėžtos Lietuvos Respublikos švietimo įstatyme ir Lietuvos Respublikos 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos apraše, patvirtintame Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-341 (toliau – Aprašas).

**II SKYRIUS**

**VALSTYBĖS BIUDŽETO LĖŠŲ SKYRIMAS MOKYTOJŲ PASITRAUKIMUI**

3. Valstybės biudžeto lėšos mokytojų pasitraukimui skiriamos išeitinių išmokų išlaidoms iš dalies padengti, kai išeitinės išmokos mokamos mokytojams, su jais šalių susitarimu nutraukiant darbo sutartis šiais atvejais:

3.1. dėl mokyklų tinklo pertvarkos – valstybės biudžeto lėšos šiam tikslui skiriamos prioriteto tvarka;

3.2. mokytojui įgijus teisę į visą senatvės pensiją – valstybės biudžeto lėšos šiam tikslui skiriamos tik visiškai patenkinus Tvarkos aprašo 3.1 papunktyje nurodytų išeitinių išmokų poreikį.

4. Išeitinės išmokos, kuriai mokėti skiriama valstybės biudžeto lėšų, dydis vienam asmeniui negali viršyti:

4.1. dviejų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi iki penkerių metų;

4.2. trijų mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo penkerių iki dešimt metų;

4.3. keturių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dešimt iki dvidešimt metų;

4.4. penkių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi nuo dvidešimt iki dvidešimt penkerių metų;

4.5.šešių mokytojo vidutinių mėnesinių darbo užmokesčių dydžio, kai darbo santykiai su darbdaviu atleidimo iš darbo dieną tęsėsi dvidešimt penkerius ir daugiau metų.

5. Savivaldybės mokyklose mokytojų išeitinių išmokų, mokamų vadovaujantis Tvarkos aprašu, išlaidos iš valstybės biudžeto lėšų dengiamos iš dalies: valstybės biudžeto lėšų dalis negali būti didesnė kaip 2/3 nuo faktiškai išmokėtos išeitinių išmokų sumos, o Savivaldybės biudžeto lėšų dalis negali būti mažesnė kaip 1/3 nuo faktiškai išmokėtos išeitinių išmokų sumos.

6. Valstybės biudžeto lėšos mokytojų pasitraukimui negali būti skiriamos išeitinių išmokų išlaidoms padengti, jeigu mokytojas yra gavęs išeitinę išmoką, vadovaujantis Tvarkos aprašu arba iki Aprašo įsigaliojimo galiojusiais valstybės biudžeto lėšų, skirtų išlaidoms, susijusioms su valstybinių ir savivaldybių mokyklų pedagoginio darbuotojų skaičiaus optimizavimu, apmokėti, paskirstymo tvarkos aprašais. Išeitinė išmoka pagal Tvarkos aprašą skiriama, mokytojui raštu patvirtinus, kad jis nėra gavęs išeitinės išmokos, skirtos vadovaujantis Tvarkos aprašu arba iki Aprašo įsigaliojimo galiojusiais valstybės biudžeto lėšų, skirtų išlaidoms, susijusioms su valstybinių ir savivaldybių mokyklų pedagoginio darbuotojų skaičiaus optimizavimu ir atnaujinimu, apmokėti, paskirstymo tvarkos aprašais.

7. Mokyklos, siekdamos gauti valstybės biudžeto lėšų mokytojų pasiraukimo išlaidoms iš dalies padengti, kai išeitinės išmokos mokamos mokytojams, su jais šalių sutarimu nutraukiant darbo sutartis, Plungės rajono savivaldybės administracijos Švietimo ir sporto skyriui (Toliau – Švietimo ir sporto skyrius) pateikia lėšų poreikį (Toliau – paraiška), užpildydamos Tvarkos aprašo priede patvirtintą formą.

8. Mokyklos, kurios Plungės rajono savivaldybės tarybos sprendimu bus reorganizuotos nuo 2022 m. rugsėjo 1 d., Švietimo ir sporto skyriui paraiškas pateikia iki 2022 m. liepos 1 d.

9. Pagal Tvarkos aprašo 8 punktą mokykloms pateikus mažesnį lėšų poreikį, lyginant su valstybės biudžeto skirtomis lėšomis, laikantis Tvarkos aprašo 5 punkto nuostatų, lėšos mokykloms paskirstomos pagal poreikį. Jei mokyklų poreikis viršija Savivaldybei skirtų valstybės lėšų sumą, lėšos paskirstomos proporcingai.

10. Užtikrinus lėšų poreikį pagal Tvarkos aprašo 8 punktą ir esant lėšų likučiui, apie tai Švietimo ir sporto skyrius per dvi darbo dienas nuo Tvarkos aprašo 8 punkte reglamentuotos paskutinės paraiškų teikimo dienos informuoja Mokyklas, kurios paraiškas pagal Tvarkos aprašo 3.2 papunktį Švietimo ir sporto skyriui pateikia iki 2022 m. liepos 5 d.

11. Jei Mokyklų valstybės biudžeto lėšų poreikis, pateiktas pagal Tvarkos aprašo 10 punktą, neviršija Savivaldybei skirtų lėšų užtikrinus Tvarkos aprašo 3.1 papunktį ir 8 punktą šiam tikslui skirtos sumos, lėšos paskirstomos pagal poreikį. Jei Mokyklų poreikis viršija Savivaldybei skirtų lėšų sumą, lėšos paskirstomos proporcingai.

**III SKYRIUS**

**BAIGIAMOSIOS NUOSTATOS**

12. Valstybės biudžeto lėšas, skirtas išlaidoms, susijusioms su Savivaldybės mokyklų mokytojų personalo optimizavimu, apmokėti mokykloms paskirsto Plungės rajono savivaldybės taryba.

13. Jei darbdaviui šalių sutarimu nutraukus su darbuotoju darbo sutartį ir pagal Tvarkos aprašą išmokėjus jam išeitinę išmoką, darbdavys su tuo pačiu darbuotoju einamaisiais metais sudaro naują darbo sutartį, darbuotojo išeitinių išmokų išlaidoms iš dalies padengti panaudotos valstybės biudžeto lėšos laikomos panaudotomis ne pagal paskirtį ir turi būti grąžintos Savivaldybei iki 2022 m. lapkričio 25 d.

14. Savivaldybė pagal Tvarkos aprašą nepanaudotas lėšas grąžina ir už lėšų panaudojimą atsiskaito Apraše nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_

Valstybės biudžeto lėšų, skirtų Plungės rajono savivaldybei išlaidoms, susijusioms su mokytojų personalo optimizavimu ir atnaujinimu, apmokėti, paskirstymo tvarkos aprašo

priedas

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **PARAIŠKA**  **valstybės biudžeto lėšoms, skirtoms išlaidoms, susijusioms su PLUNGĖS RAJONO SAVIVALDYBĖS mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, SKAIČIAUS optimizavimu ir atnaujinimu, apmokėti, gauti** | | | | | | | | | |
|  | | | | | | | | | |
|  | | | | | | | | | |
| (data) | | | | | | | | | |
|  | | | | | | | | | |
| (įstaigos pavadinimas) | | | | | | | | | |
|  |  |  | |  |  | |  |  |
| INFORMACIJA APIE LĖŠŲ POREIKĮ IŠEITINĖMS IŠMOKOMS MOKĖTI | | | | | | | | | |
| Pareigybės | Mokytojų, su kuriais nutraukiama darbo sutartis, skaičius | | | | | Lėšų poreikis išeitinėms išmokoms mokėti (Eur) | | | |
| iš viso | iš jų: | | | iš viso | | iš jų: | |
| dėl mokyklų tinklo pertvarkos | mokytojui įgijus teisę į visą senatvės pensiją | | Darbo užmokesčiui | Socialinio draudimo įmokoms |
| Mokytojai, dirbantys pagal ikimokyklinio ugdymo programą |  |  |  | |  | |  |  |
| Mokytojai, dirbantys pagal priešmokyklinio ugdymo programą |  |  |  | |  | |  |  |
| Mokytojai, dirbantys pagal bendrojo ugdymo programą |  |  |  | |  | |  |  |
| Mokytojai, dirbantys pagal profesinio mokymo programą |  |  |  | |  | |  |  |
| Iš viso |  |  |  | |  | |  |  |
|  |  |  |  | |  | |  |  |
|  |  |  |  | |  | |  |  |
|  |  |  |  | |  | | | |
| (Įstaigos vadovas) |  | (parašas) |  | | (vardas ir pavardė) | | | |

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL VALSTYBĖS BIUDŽETO LĖŠŲ, SKIRTŲ IŠLAIDOMS, SUSIJUSIOMS SU PLUNGĖS RAJONO SAVIVALDYBĖS MOKYKLŲ MOKYTOJŲ, DIRBANČIŲ PAGAL IKIMOKYKLINIO, PRIEŠMOKYKLINIO, BENDROJO UGDYMO IR PROFESINIO MOKYMO PROGRAMAS, PERSONALO OPTIMIZAVIMU IR ATNAUJINIMU, APMOKĖTI, PASKIRSTYMO TVARKOS APRAŠO PATVIRTINIMO“**

2022 m. gegužės 9 d.

Plungė

**1. Parengto teisės akto projekto tikslai, uždaviniai, problemos esmė.** Vadovaudamasi Lietuvos Respublikos 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo, patvirtinto Lietuvos Respublikos švietimo, mokslo ir sporto ministro 2022 m. kovo 2 d. įsakymu Nr. V-341 „Dėl Lietuvos Respublikos 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo patvirtinimo“ 3 punktu, Plungės rajono savivaldybė lėšas, skirtas pagal šį aprašą, skirsto savo nustatyta tvarka.

Pagal Švietimo, mokslo ir sporto ministeriją (toliau – ŠMSM) aprašą, lėšos gali būti skiriamos:

- mokytojų personalo optimizavimui – išeitinių išmokų išlaidomas iš dalies padengti, kai išeitinės išmokos mokamos mokytojams, su jais šalių sutarimu nutraukiant darbo sutartis, šiais atvejais – dėl mokyklų tinklo pertvarkos (šiam tikslui valstybės biudžeto lėšos skiriamos prioriteto tvarka) ir mokytojui, įgijus teisę į visą senatvės pensiją (šiam tikslui valstybės biudžeto lėšos skiriamos, tik visiškai patenkinus lėšų poreikį išeitinėms išmokoms susijusioms su mokytojų atleidimu dėl tinklo pertvarkos);

- mokytojų pritraukimo priemonėms finansuoti – valstybės biudžeto lėšos gali būti skiriamos materialinei paramai; važiavimo į darbą ir atgal išlaidoms kompensuoti; gyvenamojo ploto nuomos išlaidoms kompensuoti; kvalifikacijos įgijimo ir tobulinimo išlaidoms kompensuoti; persikėlimo iš kitos gyvenamosios vietovės išlaidoms kompensuoti.

Atsižvelgiant į tai, kad Aprašas ir valstybės biudžeto skiriamos lėšos orientuotos tik į 2022 m. (terminuotas), todėl ir sprendimo projektas parengtas įvertinus realų 2022 m. poreikį. Kadangi poreikis optimizavimo lėšoms tris kartus viršija turimas lėšas, mokytojų pritraukimo priemonėms finansuoti tvarka į tarybos sprendimą nėra įtraukta.

Tiek Apraše (6 punktas), tiek Tvarkos aprašo projekte (5 punktas) numatyta, kad valstybės biudžeto lėšų dalis negali būti didesnė kaip 2/3 nuo faktiškai išmokėtos išeitinių išmokų sumos, o Savivaldybės biudžeto lėšų dalis negali būti mažesnė kaip 1/3 nuo faktiškai išmokėtos išeitinių išmokų sumos. Atsižvelgiant į Mokymo lėšų apskaičiavimo, paskirstymo ir panaudojimo tvarkos aprašo 17.1 papunktyje numatytas nuostatas, kad „iš mokymo lėšų mokama privalomas su darbuotojų, kuriems už darbą mokama iš mokymo lėšų, darbo santykiais susijusio valstybinio socialinio draudimo ir sveikatos draudimo įmokos, išmokos ir kompensacijos šiems darbuotojams“. Dėl galimybės mokėti iš ML lėšų 1/3 dalį dar 2020 m. buvo gautas išaiškinimas iš Lietuvos savivaldybių asociacijos (2020 m. gegužės 26 d. raštas Nr. (13)-SD), kurių raštas buvo derintas su Lietuvos Respublikos ŠMSM. ŠMSM patvirtino, kad ši nuostata taikoma ir 2022 metų.

**2. Kaip šiuo metu yra sprendžiami projekte aptarti klausimai.** Sprendimo projektas suderinamas su 2022 metų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, personalo optimizavimu ir atnaujinimu, apmokėti, paskirstymo tvarkos aprašo nuostatomis ir tinklo pertvarkoje dalyvaujančių švietimo įstaigų mokytojai būtų atleidžiami šalių sutarimu, išmokant didesnes išeitines kompensacijas nei atleidžiant DK 57 str. bei mokytojai, sulaukę pensinio amžiaus būtų atleidžiami (turintys 25+ darbo stažo mokykloje) šalių susitarimu su maksimaliomis 6 mėn. išeitinėmis kompensacijomis.

**3. Kodėl būtina priimti sprendimą, kokių pozityvių rezultatų laukiama.** Bus kompensuojamos DU išlaidos mokykloms, ryšium su pensinio amžiaus mokytojų išėjimu.

**4. Siūlomos teisinio reguliavimo nuostatos.** Tvarkos aprašas atitiks teisės aktus.

**5. Pateikti skaičiavimus, išlaidų sąmatas, nurodyti finansavimo šaltinius.** Pagal pateiktą pradinį lėšų poreikį optimizavimui iš viso reikėtų 146,0 tūkst. eurų, iš jų 97,4 tūkst. eurų. valstybės biudžeto lėšų, bei 48,9 tūkst. eurų. Trūkstant lėšų, VB lėšos mokykloms bus paskirstytos proporcingai.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimui tikimybės nėra. Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės r. Bendrojo ugdymo mokyklos, lopšeliams darželiams, Plungės paslaugų ir švietimo pagalbos centrui.

Taip pat paskelbtas Teisės aktų registre.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12. Numatomo teisinio reguliavimo poveikio vertinimas.** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).\*

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *Nenumatoma* |
| *Socialinei aplinkai* | *Mokytojams bus išmokėtos išeitinės kompensacijos, mažės pensinio amžiaus mokytojų skaičius* | *Kai kuriose mokyklose gali trūkti mokytojų* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistėBirutė Brogienė